|  |  |  |
| --- | --- | --- |
| logo okinut | JAVNA USTANOVA ZA SMJEŠTAJ,REHABILITACIJU I RESOCIJALIZACIJUKORISNIKA PSIHOAKTIVNIH SUPSTANCIPODGORICA  | grb crne goreCrna Gora |

***PROGRAM RADA***

***Javne ustanove za smještaj, rehabilitaciju i resocijalizaciju korisnika psihoaktivnih supstanci Podgorica***

***za 2018. godinu***

Podgorica, novembar 2017. godine

**Uvod**

Javna ustanova za smještaj, rehabilitaciju i resocijalizaciju korisnika psihoaktivnih supstanci Podgorica (u daljem tekstu Javna ustanova) je ustanova stacionarnog tipa u kojoj se sprovodi program rehabilitacije i resocijalizacije namijenjen zavisnicima i zavisnicama od psihoaktivnih supstanci (uključujući i alkohol), ali i zavisnicima/cama od određenih oblika nehemijskih zavisnosti.

Tretman u Javnoj ustanovi počiva na pristupu da se samo promjenom načina fukcionisanja, ponašanja i mišljenja može uspostaviti kvalitetna apstinencija, a navedene promjene je moguće postići uz sveobuhvatan psiho-socijalni pristup koji se u Ustanovi i primjenjuje. Oporavak od bolesti zavisnosti je dugoročan proces, pa je samim tim, i tretman u Javnoj ustanovi kompleksna cjelina sačinjena od različitih segmenata.

***Dva osnovna procesa na kojima počiva tretman jesu proces rehabilitacije i proces resocijalizacije.***

***Rehabilitacioni proces*** podrazumijeva rad na razvijanju klijentovih/kinjinih sposobnosti za racionalno ponašanje, gdje se eliminacija neprihvatljivog ponašanja i dugogodišnjeg razmišljanja usmjerenog na samodestrukciju zamjenjuje ličnim rastom i usvajanjem novih pozitivnih obrazaca funkcionisanja.

***Proces resocijalizacije*** odvija se sa ciljem da klijent/kinja usklade svoje ponašanje sa pozitivnim normama društva i da razviju osjećaj društvene svijesti.

*Program rada Javne ustanove za 2018. godinu urađen je u skladu sa Uputstvom o izradi godišnjeg programa rada i izvještaja o radu i ostvarivanju funkcija lokalne samouprave br. 01- 033/ 07-4 od 09. 01. 2007. godine, koji je donio Gradonačelnik Glavnog grada.*

**Program rada sadrži:**

**I - pregled osnovnih aktivnosti koje će u narednoj godini biti realizovane,**

**II - broj i kvalifikacionu strukturu zaposlenih,**

**III - sredstva potrebna za realizaciju programa.**

***I - PREGLED PLANIRANIH AKTIVNOSTI***

Tri organizacione jedinice, koje funkcionišu u okviru Javne ustanove, sprovodiće Program rada za 2018. godinu i to:

1. Sektor za tretman zavisnika,
2. Sektor za tretman zavisnica,
3. Sektor za opšte poslove.

***I – 1. Rad Sektora za tretman zavisnika i Sektora za tretman zavisnica***

U Javnoj ustanovi stručni program sprovodi multidisciplinarni tim, koji čine različiti stručni profili: psihijatri, psiholozi, socijalni radnici, spec.pedagozi, profesori sporta i fizičke kulture, radno-okupacioni terapeuti i sl.

I u 2018. godini rad Sektora za tretman zavisnika i Sektora za tretman zavisnica odvijaće se u dvije faze, i podrazumijevaće niz aktivnosti:

* 12 mjeseci rezidencijalnog tretmana i
* 12 mjeseci nerezidencijalnog tretmana.

U okviru rezidencijalnog tretmana sprovodiće se sljedeće programske aktivnosti:

1. Prijem i adaptacija klijenata/kinja na boravak i tretman u Javnoj ustanovi;
2. psihijatrijsko praćenje klijenata/kinja;
3. grupna terapija i rad u grupi;
4. individualna psihoterapija;
5. radno-okupaciona terapija;
6. sportsko- rekreativne aktivnosti;
7. rad sa porodicom klijenta/kinja;
8. izlasci klijenata/kinja kao vid resocijalizacije;
9. saradnja sa relevantnim institucijama i organizacijama;
10. akcije u cilju podizanja svijesti javnosti o bolestima zavisnosti.

U okviru nerezidencijalne faze tretmana sprovodiće se:

1. psihosocijalna pomoć;
2. individualne i grupne terapije;
3. omogućavanje volontiranja u Ustanovi;
4. podrška u smislu resocijalizacije koja upućuje na adekvatno društveno funkcionisanje.

**Rezidencijalni tretman**

1. **Prijem i adaptacija klijenata/kinja na boravak i tretman u Javnoj ustanovi**

Za potrebe prijema klijenta/kinja, koji podrzumijeva određene procedure i aktivnosti, formirana je Komisija za prijem koju čine predstavnici zaposlenih iz svih Sektora zaduženih za sprovođenje Programa rada u Javnoj ustanovi. Takođe, jedan od članova Komisije je i predstavnik Centra za socijalni rad Podgorica, koji je i predstavnik Ministarstva rada i socijalnog staranja, kao učesnika u dijelu finansiranja tretmana u participaciji porodica klijeneta/kinja. Komisija odlučuje o svakom pojedinačnom kandidatu/kinji, o njihovoj autentičnosti motivacije za tretmanom kao osnovnom preduslovu kvalitetne apstinencije. Takođe, procjena psihijatara i stručnih lica, kao i neophodna dokumentacija za prijem ukazuju na to da li kod kandidata/kinje postoji neki drugi prioritetni zdravstveni problem koji mora biti saniran prije početka tretmana.

Najvažniji početni cilj tretmana u periodu adaptacije (period od jednog mjeseca) će biti rad na klijentovoj/kinjinoj motivaciji za istrajnost u oporavku. Navedeno će predstavljati prioritetnu aktivnost stručnog tima usmjerenu na adaptaciju klijenata/kinja i za naredni planirani period. Uzimajući u obzir prisustvo simptoma apstinencijalne krize, kao i krize u psihološkom smislu, koja se ispoljava kod klijenata/kinja u ovom periodu, potreban je rad usmjeren ka motivaciji i autentičnoj želji za oporavkom.

Po prijemu, klijent/kinja će potpisivati Ugovor o probnim danima, u kojem su navedena njegova/njena prava, obaveze i osnovna pravila kojih se treba pridržavati. Takođe, Osoba od povjerenja, odnosno član porodice klijenta/kinje potpisuje Ugovor u kojem su navedena prava i obaveze usmjerene na komunikaciju sa stručnim licima, obaveze prema klijentu/kinji, kao i obaveza aktivnog učešća u tretmanu kojom se predviđa prisustvovanje porodičnim terapijama.

Nakon isteka perioda adaptacije klijentima/kinjama se omogućava pravo na posjetu i telefonske pozive porodici jednom sedmično, gdje se ova procedura realizuje po već formiranom obrascu koji štiti interese klijenata/kinje.

U ovoj fazi klijent/kinja će potpisati Ugovor o tretmanu (za period od 11 mjeseci), u kome su sadržana prava i obaveze koja se odnose na korektno ponašanje i prihvatanje pravila kolektivnog smještaja. Takođe, ovaj Ugovor sadrži i listu lica kojima će biti odobrena posjeta, a koja ne mogu ugroziti oporavak i fukcionisanje klijenta/kinje u Ustanovi.

1. **Psihijatrijsko praćenje klijenata/kinja**

Nakon prijema klijneta/kinje započinje i proces psihijatrijskog praćenja. Procjenom stanja klijenta/kinje i nakon rezultata testiranja na prisustvo psihoaktivnih supstanci u organizmu, psihijatar će pružiti podršku i omogućiti da se eventualni simptomi apstinencijalnog sindroma prevaziđu.

Bolest zavisnosti prate i drugi psihijatrijski poremećaji i problemi, pa je aktivno učešće psihijatra u praćenju klijneta/kinja neophodno kako bi se adekvatno odgovorilo na određena psihička stanja.

Ova aktivnost odvijaće se u toku tretmana, uz konstantno praćenje, posebno kod onih klijenata/kinja gdje se u toku rada ispolje potrebe za saniranjem propratnih psihičkih stanja. Drugi psihijatrijski problemi mogu biti kompenzovani u toku konzumacije psihoaktivnih supstanci, te se najčešće manifestuju u toku tretmana, nakon postizanja apstinencije i saniranja simptoma apstinencijalne krize.

1. **Grupne terapije i rad u grupi**

Osnovu stručnog rada u Javnoj ustanovi i u 2018. godini činiće grupne terapije i rad u grupi.

Stručna lica organizovaće sljedeće modalitete grupa:

-***grupe koje su namijenjene obavljanju različitih aktivnosti*** (rekreativne, debatne grupe, to jest grupe gdje je sama aktivnost ljekovito dejstvo),

- ***socioterapijske grupe*** koje podrazumijevaju učestvovanje u dinamici grupnog života koji je osnovni terapijski agens,

-***psihoterapijske grupe*** koje podrazumijevaju različite terapijske tehnike (grupa je osnovno terapijsko sredstvo, vrši se tretman klijenta pomoću grupe, vodeći računa i o grupi).

U toku grupnog rada, kao i za potrebe organizacije individulnih planova za rad sa klijentima/kinjama, sprovodiće se sljedeće tehnike, različiti modaliteti i učenja, usmjereni na korekcije ponašanja, ali i procese razmišljanja:

* ***Transakciona analiza*** sadrži elemente psihoanalitičkog, humanističkog i kognitivnog pristupa.Transakciono-analitička terapija pokazala se veoma djelotvornom, jer djeluje kao dinamska terapija koja pomaže klijentima/kinjama da vide smisaone obrasce u svojim životima.
* ***Asertivni trening*** ima za cilj prihvatanje svojih asertivnih prava i prava drugih ljudi, redukovanje pasivnog i agresivnog ponašanja u korist asertivnog, jačanje samopouzdanja u odnosima sa drugim ljudima. Asertivni trening podrazumijeva radioničarski rad koji sadrži određene tematske cjeline kao što su *osnovni pojmovi (pasivno, agresivno, asertivno ponašanje, asertivna prava, zašto se ponašamo neasertivno, kako biti asertivan itd.)*
* **Trening emocionalne pismenosti -** Nedostatak adekvatnog osjećanja krivice i griže savjesti za destruktivno ponašanje prema sebi i okolini je jedna od osnovnih prepreka za brzo i efikasno liječenje zavisnika. Shodno tome, u okviru grupnog rada organizovaće se edukacija na temu – ***učenje emocionalne pismenosti***, koja ima za cilj razumijevanje sopstvenih osjećanja i onoga što ih uzrokuje, kao i upravljanje njima. Opšti cilj učenja emocionalne pismenosti je naučiti da emocije rade ZA, a ne PROTIV nas, kao i povećati saradnju sa drugim ljudima bez manipulacije i psiholoških igri.

**Grupne psihoterapije**

Grupni rad je osnova terapijskog rada sa klijentima i klijentkinjama u Javnoj ustanovi. Kroz grupni metod rada klijenti/kinje se upoznaju sa prirodom svoje bolesti, sa time kako se postaje zavisnik/ca i zašto prolazi toliko vremena dok se problem ne prizna kao takav. Prisustvo drugih zavisnika/ca u formiranim grupama za rad doprinosi međusobnom povezivanju u procesu oporavka sa mogućnošću da se kod drugog zavisnika/ce prepoznaju obrasci zavisnosti, da se sa njima identifikuje i osvijesti postojanje problema bolesti zavisnosti. Ovakav metod podstiče rad na povećanju povjerenja i nade u sebe i oporavak. Od velike je važnosti da klijent/kinja povjeruje da je njegova/njena promjena moguća.

Značaj grupnog rada ogleda se i u tome što se klijenti/kinje po prvi put u životu suočavaju sa činjenicama da problem nije u drogama, već u njima samima. Važno ja naglasiti da grupne psihoterapije sprovode stručna lica koja su u procesu edukacije za različite psihoterapijske modalitete, čije tehnike praktikuju u vođenju grupe, pristupu klijentima i ukazivanju na neophodne promjene.

1. **Individualne psihoterapije**

Ovaj vid terapije ima za cilj da daje podršku, ohrabruje i motiviše klijenta/kinju, ali i da kod klijenta/kinje razvije sposobnost za racionalno ponašanje i preuzimanje odgovornosti za svoje postupke.

Kroz individualni rad veoma je važno osnažiti nove uloge koje klijentima/kinjama omogućavaju da sebe vide na drugi način i da formiraju identitet koji se neće temeljiti na zavisničkoj ulozi koju su imali jako dugo vremena i koja je definisala cjelokupno njihovo ponašanje, stavove i mišljenje.

Takođe, veoma je značajno da se, kroz individualne terapije, osvijesti osjećaj prema porodici, jer je uloga i važnost porodice za vrijeme konzumiranja psihoaktivnih supstanci bila znatno izmijenjena. Individulani način rada omogućava klijentima/kinjama da na što kvalitetniji način tretiraju svoj problem i riješe psihloške zastoje u funkcionisanju.

Ovaj vid terapije sprovodiće ona stručna lica koja pored osnovnog visokoškolskog obrazovanja u humanim profesijama imaju i dodatne edukacije iz različitih psihoterapijskih pravaca i modaliteta (transkaciona analiza, sistemska porodična terapija i dr.)

1. **Radno-okupaciona terapija**

Radno-okupaciona terapija organizovaće se i u narednom periodu u skladu sa kapacitetima i mogućnostima koje Ustanova pruža, sa ciljem sticanja radnih navika, discipline rada, organizacije i svih drugih pozitivnih obrazaca funkcionisanja kod klijenata/kinja.

Radna zaduženja klijenata/kinja biće dozirana u skladu sa mogućnostima i afinitetima samog klijenta/kinje sa ciljem unapređenja ili formiranja radnih navika usmjernih na učenje novih vještina i brige o prostoru u kome borave. Takođe, kroz plansku i organizovanu radnu terapiju klijneti/kinje će učiti i pravilan odnos prema dodijeljenim zadacima, prihvatanju autoriteta u radu, učenju po modelu teraputa/kinje, kao i kontinuitetu u obavljanju radnih aktivnosti.

Radni zadaci obuhvataće održavanje higijene prostora, rad u plasteniku i odgajanju ukrasnog bilja, rad u stolarskoj radionici i radionici za uzgoj pčela, učenju različitih vještina vezanih za osnovne građevinske poslove. Za klijentkinje radna terapija biće prilagođena afinitetima žena i dozirana u skladu sa njihovim mogućnostima, a pretežno usmjerena na higijenu prostora, uzgoj cvijeća, kulinarstvo, pletenje i sl.

Planira se intenzivan rad na unapređenju kreativnih radionica za klijente/klinje, gdje će se organizovati slikarske i vajarske radionice, izrada ukrasnih predmeta (dekupaž tehnika), za klijentkinje vještine crtanja na staklu i sl.

1. **Sportsko – rekreativne aktivnosti**

Sportsko-rekreativne aktivnosti i u 2018. godini biće jedan od segmenata tretmana, sa akcentom na zdravstveno stanje klijenata/kinja i procjenu njihovih fizičkih sposobnosti. Aktivnosti su raznovrsne i prvenstveno se baziraju na osnovu antropološkog statusa svakog klijenta/kinje ponaosob, gdje se prije svega akcenat stavlja na zdravstveno stanje i motoričke sposobnosti.

Sve sportsko-rekreativne aktivnosti su usaglašene sa kapacitetom sposobnosti, zdravstvenim stanjem i uzrastnim karakteristikama svakog pojedinca.

Redovno će se pratiti zdravstveno stanje i sprovoditi test bazično-motoričkih sposobnosti kao i antropometrijska mjerenja svakog klijenta/kinje pojedinačno.

U skladu sa prostornim kapacitetima Javne ustanove i dalje će se organizovati turniri u različitim sportskim disciplinama koje su prilagođene sposobnostima i sportskim afinitetima klijenata/kinja, kako bi se razvijao kolektivni duh i zajedništvo i podsticale dobre timske navike.

Glavni cilj takmičenja nije rezultat nego oporavak, u zdravstvenom smislu i u smislu resocijalizacije i ponovnog uključivanja u zdrave životne tokove.

Javna ustanova planira nastavak saradnje sa planinarskim društvima i svim organizacijama koje podržavaju zdrave obrasce, kako bi se organizovale pješačke ture, izleti i druženja za klijente ustanove.

1. **Rad sa porodicom klijenata/kinja**

U Javnoj ustanovi, nakon 6 mjeseci boravka klijenta/kinje, sprovodiće se i porodična terapija, koja omogućava i porodicama klijenata/kinja da dobiju stučne i profesionalne informacije o bolesti zavisnosti. I u narednom periodu organizovaće se ***sistemska porodična terapija i grupni rad sa članovima porodice.*** Porodična terapija sprovodiće se paralelno sa tretmanom klijenata, jer je porodica veoma značajna za uspješno održavanje klijentove apstinencije, a pogotovo nakon okončanja rezidencijalnog tretmana u Javnoj ustanovi.

**Sistemska porodična terapija** sagledava porodicu kao živi, otvoreni sistem, sastavljen od subsistema (bračni, roditeljski, dječiji), koji su u neprekidnoj interakciji. Ponašanje članova porodice posmatra se kao proizvod koji funkcioniše po principu kružne uzročnosti - simptomatsko ponašanje jednog člana izaziva određeno ponašanje ostalih članova, koje povratno utiče na nosioca simptoma izazivajući novo ponašanje.

Pored sistemske porodične terapije, sprovodiće se i **grupni rad sa članovima porodice,** a koji se odvija kroz tri nivoa:

***Prvi nivo*** podrazumijeva rad u grupi na kojoj su, pored stručnog lica, prisutni članovi porodice više klijenata.

***Drugi nivo*** podrazumijeva uključivanje u rad grupe i klijenata koji nijesu u srodstvu sa prisutnima.

***Treći nivo*** podrazumijeva uključivanje klijenata sa čijim članovima porodice se sprovodi grupni rad

1. **Izlasci klijenata/kinja kao vid resocijalizacije**

Klijenti/kinje u toku rezidnecijalnog dijela tretmana borave u Javnoj ustanovi i njihov tretman odvija se po fazama: adaptacija, rehabilitacija i resocijalizacija. Kao dio programa resocijalizacije nakon pola godine boravka u Ustanovi klijenti/kinje započinju i izlaske i posjete porodicama u trajanju od 48h.

Ovaj vid prakse, shodno utvrđenim pravilima, pokazao se kao djelotvoran na postepeno formiranje novih pristupa porodičnom okruženju, ali i kao pokazatelj novih usvojenih obrazaca ponašanja. Klijentima/kinjama će se omogućiti da nakon pola godine svakog drugog vikenda u trajanju od 48h borave sa svojim porodicama.

Nakon povratka sa vikend odsustva klijent/kinja će pristupiti ustanovljenim procedurama testiranja na prisustvo psihoaktivnih supstanci u organizmu, uključujući i alkohol, što će u slučaju pozitivnog rezultata ukazati na nepoštovanje pravila apstinencije i samim tim rezultirati prekidom tretmana za tog klijenta/kinju.

1. **Saradnja sa relevantnim institucijama i organizacijama**

Javna ustanova je u prethodnom periodu ostvarila profesionalanu saradnju sa svim relevantnim socijalnim i zdravstvenim institucijama u Crnoj Gori, a planirano je i unapređenje ove saradnje sa svim subjektima koji djeluju na polju problematike bolesti zavisnosti iz vladinog i nevladinog sektora.

Neke od organizacija sa kojima se planira unapređenje profesionalne saradnje i komunikacije su: Ministarstvo rada i socijalnog staranja, Ministarstvo zdravlja, psihijatrijske klinike, domovi zdravlja sa metadonskim centrima, Specijalna bolnica za psihijatriju u Kotoru, centri za socijalni rad, opštinske kancelarije za prevenciju bolesti zavisnosti, Zavod za zapošljavanje itd.

Javna ustanova, zahvaljujući saradnji sa Infektivnom klinikom, nudi mogućnost liječenja hepatitisa C za sve klijente/kinje uz uslov da su na rehabilitacionom tretmanu minimum šest mjeseci, pa će se ova praksa nastaviti i u narednom periodu. U saradnji sa Domom zdravlja nastaviće se dobra profesionalna saradnja i sa izabranim doktorom opšte prakse za praćenje zdravstvenog stanja klijenata/kinja.

1. **Akcije u cilju podizanja svijesti javnosti o bolestima zavisnosti**

Prepoznajući značaj prevencije bolesti zavisnosti, kao i potrebe da informacije na temu bolesti zavisnosti budu prezentovane od strane stručnih lica koji su u svakodnevnom kontaktu i psihoterapijskom radu sa zavisnicima i u 2018. godine će se posvetiti pažnja preventivom radu. Preventivni rad biće primarno usmjeren na razbijanje predrasuda o bolestima zavisnosti i suzbijanje stigmatizacije zavisnika/ca koji se oporavljaju.

U tom procesu Stručni tim Javne ustanove će u kontinuitetu animirati pisane i elektronske medije da profesionalnim i objektivnim izvještavanjem doprinesu intenzivnijoj promociji programa rehabilitacije i resocijalizacije, te kapaciteta i sadržaja ovog rehabilitacionog centra.

Planira se unapređenje dostupnosti informacija o bolesti zavisnosti posredstvom već oformljene zvanične web stranice Javne ustanove i fejsbuk stranice kao modernih vidova komunikacije.

Takođe, u narednom periodu planiramo aktivno učešće na različitim sajmovima, stručnim skupovima, seminarima kako bi se kontinuirano radilo na umrežavanju sa drugim subjektima koji djeluju na polju problematike bolesti zavisnosti, ali i razmijenila profesionalna iskustva.

Podržavaće se i obilježavanje svih bitnih datuma koji su posvećeni borbi protiv bolesti zavisnosti i afirmaciji zdravih stilova života.

**Nerezidencijalni tretman**

U skladu sa Stručnim programom rehabilitacije i reasocijalizacije tretman u Javnoj ustanovi traje dvije godine (rezidencijalni i nerezidencijalni dio). Nerezidencijalni tretman, traje 12 mjeseci i besplatan je za sve klijente/kinje.

U okviru ove faze tretmana klijentu/kinji će se pružati sljedeće usluge:

1. psihosocijalna pomoć;
2. individualne i grupne terapije;
3. omogućavanje volontiranja u Ustanovi;
4. podrška u smislu resocijalizacije koja upućuje na adekvatno društveno funkcionisanje.

Grupne terapije za nerezidente/kinje u ovoj fazi tretmana omogućavaju našim klijentima/kinjama da prevazilaze aktuelne probleme koje imaju u funkcionisanju, a tiču se odnosa u porodici, društvu, kao i zajednici u kojoj žive. Takođe, organizacija ovakvih grupa daje pozitivan efekat i na klijente/kinje koji su u rezidencijalnoj fazi jer ukazuje na mogućnost pravilog i dobrog fukcionisanja u porodičnom i radnom okruženju, što je i jedan od ciljeva resocijalizacije.

Pored navedenih usluga koje se klijentima/kinjama pružaju u ovom dijelu tretmana, stručni tim Javne ustanove će i dalje ostajati u redovnom kontaktu sa članovima porodice klijenata/kinja i po potrebi će pružati stručnu pomoć. Ova praksa se pokazala uspješnom, pa će se realizovati i u 2018.godini.

Za one klijente/kinje koji pokažu uspješnost u tretmanu i postignu stabilnost u apstinenciji daje se mogućnost volontiranja, što im omogućava da ostanu u sigurnom okruženju, a svojim primjerom pokažu i onima koji tek počinju proces oporavka da je moguće izaći iz problema zavisnosti.

Takođe, zahvaljujući podršci Glavnog grada Podgorica obezbijeđeno je radno mjesto asistenta u tretmanu i na taj način je omogućeno zapošljavanje klijenta, koji je završio cjelokupan tretman u Ustanovi i uspostavio stabilnu apstineciju, što je veoma značajno kao podrška integraciji zavisnika u društvo.

***I - 2. Rad Sektora za opšte poslove***

Sektor za opšte poslove obezbjeđuje uslove za punu logističku podršku usmjerenu u pravcu kvalitetnog rada Sektora za tretman zavisnika i Sektora za tretman zavsnica u okviru Javne ustanove.

Planirano je da poslove iz djelokruga svoga rada u 2018. godini, Sektor za opšte poslove obavlja u okviru tri odsjeka:

* Odsjek za administrativno-pravne i finansijske poslove;
* Odsjek za poslove obezbjeđenja;
* Odsjek za tehničke i pomoćne poslove.
* U okviru *Odsjeka za administrativno-pravne i finansijske* poslove realizovaće se poslovi i zadaci iz djelokruga rada, a naročito:

- primjena zakona i drugih propisa iz djelokruga rada Javne ustanove;

- izrada normativnih akata Javne ustanove;

- praćenje zakonske regulative;

- izrada rješenja, odluka, akata iz radno-pravnih odnosa;

- prijem i arhiviranje predmeta, računarska obrada podataka;

- praćenje finansijskog poslovanja u okviru Javne ustanove;

- planiranje budžeta Javne ustanove i praćenje finansijskog poslovanja u budžetskom okviru;

- dostavljanje izvještaja o broju klijenata Centru za socijalni rad, u cilju učešća u cijeni smještaja klijenata sa njihovog područja;

- učestvovanje u radu Komisije za prijem i otpust;

- izdavanje potvrda klijentima i zaposlenima;

- izrada i održavanje web i facebook stranice;

- obavljanje poslova vezanih za nabavku svih sredstava neophodnih za nesmetano funkcionisanje u okviru Javne ustanove;

- priprema informacija za medije i ostvarivanje saradnje sa štampanim i elektronskim medijima;

- staranje o tehničkoj ispravnosti, održavanju, registraciji i drugim obavezama u vezi sa službenim vozilima Javne ustanove.

* U okviru *Odsjeka za poslove obezbjeđenja* obavljaće se poslovi iz Zakona o zaštiti lica i imovine.

Standardne bezbjedonosne procedure će podrazumijevati:

* testiranje klijenata/kinja na prisustvo psihoaktivnih supstanci;
* pregled lica i stvari;
* provjeru identiteta lica koje je došlo u posjetu;
* evidenciju kroz knjigu prijema stranaka;
* evidenciju u kartonu izlazaka klijenata/kinja;
* konstantno i neprekidno praćenje situacije unutar objekata;
* periodično vršenje detaljanog pregleda zajedničkih prostorija;
* vođenje dnevnika događaja u smjenama;
* odvođenje i pratnja klijenata/kinja u slučajevima odlaska na sudska ročišta;
* odvođenje i pratnja klijenata/kinja u medicinske Ustanove zbog pružanja medicinske pomoći;
* fizičko-tehnička zaštita lica, objekata, imovine i sredstava za rad Javne ustanove;
* vršenje 24-satnog video nadzora, kao i kontrola i arhiviranje istog;
* izrada mjesečnih izvještaja o obavljenim aktivnostima u okviru Odsjeka i dostavljanje istih rukovodiocu Sektora.
* U okviru *Odsjeka za tehničke i pomoćne poslove* obavljaće se poslovi koji se odnose na:
* poslovi svakodnevnog održavanja higijene kuhinjskog i radnog prostora u Javnoj ustanovi;
* organizovanje rada u vešeraju i briga o prijemu i izdavanju rublja;
* poslovi tehničkog održavanja objekata i opreme;
* na osnovu ustaljenog jelovnika priprema hrane koja se servira klijentima po utvrđenim terminima za doručak, ručak i večeru i ista se distribuira po ustanovljenim pravilima u Sektoru za tretman zavisnica;
* pravilno skladištenje i izdavanje namirnica iz magacina, uz uredno vođjenje kartoteke;
* tekuće ordržavanje opreme i raznih instalacija, uz blagovremeno otklanjanje kvarova;
* učestvovanje u izradi godišnjeg Programa rada Javne ustanove;
* izrada mjesečnih izvještaja o obavljenim aktivnostima u okviru Odsjeka i dostavljanje istih rukovodiocu Sektora.

***II - ORGANIZACIJA RADA, BROJ I KVALIFIKACIONA STRUKTURA ZAPOSLENIH***

Rad u Javnoj ustanovi organizovan je kroz osnovne i posebne organizacione jedinice.

Osnovne organizacione jedinice su Sektor za tretman zavisnika, Sektor za tretman zavisnica i Sektor za opšte poslove.

Sektor za opšte poslove u svom sastavu ima tri (3) posebne organizacione jedinice:

* Odsjek za administrativno pravne i finansijske poslove
* Odsjek za poslove obezbjeđenja
* Odsjek za tehničke i pomoćne poslove

Javna ustanova na dan 31. decembar 2017. godine ima 37 zaposlenih.

***Broj i kvalifikaciona struktura zaposlenih na dan 31. 12. 2017. godine***

|  |  |  |  |  |  |
| --- | --- | --- | --- | --- | --- |
| **Kvalifikacija** | **Direktor i pomoćnici** | **Sektor za tretman zavisnika** | **Sektor za tretman zavisnica** | **Sektor za opšte poslove.** | **UKUPNO** |
| VSS | 3 | 4 | 3 | 4 | 14 |
| VŠS |  |  |  | 1 |  1 |
| VKV |  |  |  | 1 |  1 |
| SSS |  | 4 | 4 | 10 | 18 |
| NK |  | 1 |  | 2 | 3 |
| **UKUPNO** | 3 | 9 | 7 | 18 | 37 |

Kvalifikacionu strukturu zaposlenih Javne ustanove čine četrnaest zaposlenih sa visokom stručnom spremom (VSS), od kojih su troje na rukovodećim radnim mjestima - direktor i dva pomoćnika.

U stručnom timu u Sektoru za tretman zavisnika i Sektoru za tretman zavisnica stručne poslove u neposrednom radu sa klijentima/kinjama obavlja sedam izvršilaca sa VSS i to: dva psihologa, dva specijalna pedagoga, dva socijalna radnika i referent za sportsko-rekreativne aktivnosti.

 Takođe, poslove rukovodioca Odsjeka za administrativno-pravne i finansijske poslove, rukovodioca Odsjeka za poslove obezbjeđenja, rukovodioca Odsjeka za tehničke i pomoćne poslove, kao i poslove stručnog saradnika za informatičku podršku i odnose sa javnošću, vrše četiri zaposlena sa visokom stručnom spremom.

U Javnoj ustanovi poslove referenta za nabavke i finansije obavlja jedan izvršilac sa višom školskom spremom (VŠS).

Sa VKV kvalifikaciom u Javnoj ustanovi je uposleno jedno lice na poslovima referenta za tehničko održavanje, dok je sa srednjom školskom spremom (SSS) ukupno 18 zaposlenih, i to na poslovima referenta/kinje za radno okupacionu terapiju, poslovima zaštitara/ke lica i imovine, poslovima kuvara, kao i na poslovima u administraciji.

Na poslovima određenim za nekvalifikovana lica je 3 izvršioca i to: jedno lice na poslovima asistenta u tretmanu (bivši klijent Javne ustanove) i 2 lica na održavanju higijene i poslovima u vešeraju.

Imajući u vidu da je osnova terapijskog rada u Javnoj ustanovi psiho-socijalna podrška i pomoć klijentima/kinjama i u narednoj godini je planirano osnaživanje profesionalnih kapaciteta stručnih lica.

Pored edukacija iz različitih psihoterapijskih pravaca, u kojima su tretnutno 4 stručna lica (Transkaciona analiza, Sistemska porodična terapija i sl.) Javna ustanova će, u okviru svojih mogućnosti, pružiti podršku i drugim stručnim licima da se edukuju u pravcima koji će doprinijeti raznovrsnosti i kvalitetu psihoterapijske usluge.

Zbog specifike bolesti zavisnosti i sve učestalijeg prisustva komorbiditeta kod klijenata/kinja, u narednom periodu Javna ustanova će obezbijediti sredstva za specijalizaciju iz oblasti kliničke psihologije za jednog psihologa, što se kroz dugogodišnji rad Ustanove pokazalo kao objektivna potreba.

***III - SREDSTVA POTREBNA ZA REALIZACIJU PROGRAMA RADA***

Prihode Javne ustanove za 2018. godinu činiće sredstva Glavnog grada, sredstva od participacije Ministarstva rada i socijalnog staranja, kao i sredstva klijenata.

S obzirom da Budžet Glavnog grada u svom radu koristi trezorsko poslovanje, to se svi prihodi potrošačkih jedinica, a samim tim i Javne ustanove usmjeravaju na žiro-račun trezora Glavnog grada.

**Plan budžeta Javne ustanove za 2018. godinu**

|  |  |  |  |  |
| --- | --- | --- | --- | --- |
| Org. klasa | Fun. Klasa | Ek. Klasa |   | PLAN ZA 2018 |
| **10** |  **JU ZA SMJEŠTAJ, REHABILITACIJU I RESOCIJALIZACIJU KORISNIKA PSIHOAKTIVNIH SUPSTANCI**  |
|   | 0760 | 4111 | NETO ZARADE | 242470,00 |
|   | 0760 | 4112 | POREZ NA ZARADE | 34090,00 |
|   | 0760 | 4113 | DOPRINOSI NA TERET ZAPOSLENOG | 87260,00 |
|   | 0760 | 4114 | DOPRINOSI NA TERET POSLODAVCA | 40960,00 |
|   | 0760 | 4115 | OPŠTINSKI PRIREZ | 5260,00 |
| **411** | **Bruto zarade i doprinosi na teret poslodavca** |  |  | **410040,00** |
|   | 0760 | 4123 | NAKNADA ZA PREVOZ | 15100,00 |
|   | 0760 | 4127 | OSTALE NAKNADE | 6600,00 |
| **412** | **Ostala lična primanja** |   |   | **21700,00** |
|   | 1091 | 41310000001 | Kancelarijski materijal | 3000,00 |
|   | 1091 | 41310000002 | Sitan inventar | 5300,00 |
|   | 1091 | 41310000003 | Sredstva higijene | 7000,00 |
|   | 1091 | 41310000004 | Rezervni djelovi za opremu | 5000,00 |
|   | 1091 | 41310000007 | HTZ oprema | 3500,00 |
|   | 1091 | 41310000011 | Ostali administrativni materijal | 5000,00 |
|   | 1091 | 4131 | ADMINISTRATIVNI MATERIJAL | **28.800,00** |
|   | 1091 | 41320000001 | Laboratorijski materijal | 7.700,00 |
|   | 1091 | 41320000002 | Medicinski materijal | 1.300,00 |
|   | 1091 | 41320000003 | Ostali materijal za zdravstvenu zaštitu | 500,00 |
|   | 1091 | 4132 | MATERIJAL ZA ZDRAVSTVENU ZAŠTITU | **9.500,00** |
|   | 1091 | 41330000001 | Publikacije, časopisi, službeni listovi | 760,00 |
|   | 1091 | 41330000005 | Materijal za proizvodnju i usluge | 3.800,00 |
|   | 1091 | 41330000008 | Ostali materijal za posebne namjene | 4.500,00 |
|   | 1091 | 41330000015 | Troškovi posebnog materijala za rad kuhinje i restorana | 67.000,00 |
|   | 1091 | 41330000021 | Vodovodni i elektro materijal | 5.400,00 |
|   | 1091 | 4133 | MATERIJAL ZA POSEBNE NAMJENE | **81.460,00** |
|   | 0434 | 41340000001 | Rashodi za energiju | 34.000,00 |
|   | 0434 | 4134 | RASHODI ZA ENERGIJU | **34.000,00** |
|   | 0435 | 41350000002 | Lož ulje | 18.000,00 |
|   | 0435 | 41350000004 | Nafta | 1.000,00 |
|   |   | 4135 | RASHODI ZA GORIVO | **19.000,00** |
| **413** | **Rashodi za materijal** |   |   | **172.760,00** |
|   | 1091 | 4141 | SLUŽBENA PUTOVANJA | 5.000,00 |
|   | 1091 | 4143 | KOMUNIKACIONE USLUGE | 4.500,00 |
|   | 1091 | 4145 | USLUGE PREVOZA | 800,00 |
|   | 1091 | 4147 | KONSULTANTSKE USLUGE, PROJEKTI I STUDIJE | 6.200,00 |
|   | 1091 | 4148 | USLUGE STRUČNOG USAVRŠAVANJA | 8.000,00 |
|   | 1091 | 4149 | OSTALE USLUGE | 13.050,00 |
|   | 1091 | 41490000010 | Usluge prevođenja, štampanja, umnožavanja i medijske usluge | 6.400,00 |
|   | 1091 | 41490000099 | Ostale ugovorene usluge | 1.200,00 |
|   | 1091 | 41490000166 | Usluge Instituta za javno zdravlje | 1.800,00 |
|   | 1091 | 41490000177 | Pretplata za kablovsku televiziju | 500,00 |
|   | 1091 | 41490000178 | Usluge održavanja telefonske centrale | 350,00 |
|   | 1091 | 41400000179 | Izletničke ture | 1.800,00 |
|   | 1091 | 41490000180 | Obilježavanje 10 godina postojanja Ustanove | 1.000,00 |
| **414** | **Rashodi za usluge** |   |   | **37.550,00** |
|   | 0133 | 4152 | TEKUĆE ODRŽAVANJE GRAĐEVINSKIH OBJEKATA | 4.800,00 |
|   | 0133 | 4153 | TEKUĆE ODRŽAVANJE OPREME | 11.710,00 |
|   | 0133 | 41530000004 | Mjesečno održavanje lifta, generatora i v.nadzora | 5.160,00 |
|   | 0133 | 41530000007 | Ostalo tekuće održavanje opreme | 5.400,00 |
|   | 0133 | 41530000008 | Troškovi godišnjeg servisa generatora | 1.150,00 |
| **415** | **Rashodi za tekuće održavanje** |   |   | **16.510,00** |
|   | 1091 | 4191 | IZDACI PO OSNOVU ISPLATE UGOVORA O DJELU | 12.100,00 |
|   | 1091 | 4196 | KOMUNALNE NAKNADE | 13.600,00 |
| **419** | **Ostali izdaci** |   |   | **25.700,00** |
|   | 0112 | 44150000001 | Računarska oprema | 1.500,00 |
|   | 0112 | 44150000002 | Kancelarijski namještaj | 880,00 |
|   | 0112 | 4415 | IZDACI ZA OPREMU | **2.380,00** |
| 441 | **Kapitalni izdaci** |   |   |  |
|   |  |   | **UKUPNO** | **686.640,00** |
|   |  |   |   |  |
|  |  |  |  |  |
|   |   | 44150000069 | Oprema za javni red i bezbjednost | 12.500,00 |
|   |   | 44150000070 | Ostala oprema | 6.400,00 |
|   | **KAPITALNI IZDACI** |   |   |  |
|   |   |   | **UKUPNO** | ***18.900,00*** |

|  |  |
| --- | --- |
| **ZAKLJUČAK:** |  |

Imajući u vidu da su u proteklom periodu uloženi značajni napori na unapređenju različitih segmenata rada u Javnoj ustanovi, prvenstveno sadržaja radno-okupacione *terapije (formiranju kreativne radionice, radonice za obradu drveta i uzgoj pčela, radionice za uzgoj ukrasnog bilja, zasadu vinograda, izgradnji pomoćnih objekata itd.)*, sadržaja ambijentalnog okruženja *(ograđivanju cjelokupnog prostora Javne ustanove, uređenju i oplemenjivanju kruga u okviru muškog i ženskog paviljona, izgradnji ljetnjikovca i različitih prostora za odmor, bušenju bunara i sl.)* i sportsko-rekreativnih sadržaja *(izgradnji terena za fudbal, odbojku i košarku, terena za vježbanje na otvorenom, opremanje teretana savremenim rekreativnim spravama itd.)*, u narednom periodu prioritet će biti stavljen na osnaživanje kadrovskih potencijala zaposlenih koji se neposredno bave psihoterapijskim radom, kreativnim radom, radno-okupacionim i sportsko-rekreativnim aktivnostima sa klijentima/kinjama.

Shodno navedenom u 2018. godini planirana je značajnija podrška stručnim licima kroz učešće u različitim edukacijama, stručnim i naučnim skupovima za oblast bolesti zavisnosti, okruglim stolovima, sajmovima zdravlja i sl., kao i razmjeni isksustva na temu bolesti zavisnosti sa sličnim organizacijama u regionu.

Takođe, permanentno će se raditi na jačanju administrativnih kapaciteta u svim segmentima rada i funkcionisanja Javne ustanove, u cilju što kvalitetnije usluge tretmana za klijente/kinje koji se opredijele za rehabilitaciju, kao vid podrške u uspostavljanju stabilne apstinencije.

 ***D I R E K T O R,*** *Aleksandar Radinović*